CELEX: C2006/212/09
Language: sl
Date: 2006-09-02 00:00:00
Title: Zadeva C-494/04: Sodba Sodišča (tretji senat) z dne 15. junija 2006 (predlog za sprejetje predhodne odločbe Hoge Raad der Nederlanden — Nizozemska) — Heintz van Landewijck SARL proti Staatssecretaris van Financiën (Davčne določbe — Usklajevanje zakonodaje — Direktiva 92/12/EGS — Trošarina — Davčne oznake — Šesta direktiva DDV — Člena 2 in 27 — Izginotje tobačnih znamk)

2.9.2006   
            
            
               SL
            
            
               Uradni list Evropske unije
            
            
               C 212/5
            
         Sodba Sodišča (tretji senat) z dne 15. junija 2006 (predlog za sprejetje predhodne odločbe Hoge Raad der Nederlanden — Nizozemska) — Heintz van Landewijck SARL proti Staatssecretaris van Financiën
   (Zadeva C-494/04) (1)
   
   (Davčne določbe - Usklajevanje zakonodaje - Direktiva 92/12/EGS - Trošarina - Davčne oznake - Šesta direktiva DDV - Člena 2 in 27 - Izginotje tobačnih znamk)
   (2006/C 212/09)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranke v postopku v glavni stvari
   
      Tožeča stranka: Heintz van Landewijck SARL
   
      Tožena stranka: Staatssecretaris van Financiën
   Predmet
   Predlog za sprejetje predhodne odločbe — Hoge Raad der Nederlanden — Razlaga člena 27(1) in (5) Šeste Direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL 1977 L 145, str. 1), kot je bila spremenjena z Deveto direktivo 78/583/EGS — Razlaga Direktive Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov (UL 1992 L 76, str. 1) — Združljivost nacionalne zakonodaje z ureditvijo Skupnosti — Trošarinske tobačne znamke — Izginotje pred uporabo.
   Izrek
   
               1)
            
            
               Niti Direktiva Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov niti načelo sorazmernosti ne ovirata držav članic, da sprejmejo zakonodajo, ki ne predvideva vračila plačanih trošarin, če so tobačne znamke izginile, preden so bile nalepljene na tobačne proizvode, če tega izginotja ni mogoče pripisati višji sili ali naključju in če ni ugotovljeno, da so bile znamke uničene ali so postale dokončno neuporabne, s čimer nalagajo finančno odgovornost izgube davčnih znamk kupcu.
            
         
               2)
            
            
               Člen 27(5) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero bi bilo treba razlagati tako, da neupoštevanje roka obvestila ni bistvena kršitev postopka, ki bi povzročila, da ukrepa za odstopanje, ki je bil pozno sporočen, ni mogoče uporabiti.
            
         
               3)
            
            
               Člen 27(1) in (5) Šeste direktive 77/388 bi bilo treba razlagati tako, da je posebna ureditev obračunavanja DDV z davčnimi znamkami, kot jo vzpostavlja člen 28 nizozemskega zakona o DDV z dne 28. junija 1968 (Wet op de omzetbelasting), združljiva z zahtevami, predvidenimi s tema določbama Direktive, in ne presega tega, kar je nujno potrebno za poenostavitev obračunavanja davka.
            
         
               4)
            
            
               Odsotnost obveznosti vračila zneskov, plačanih za nakup tobačnih znamk, ki ustrezajo davku na dodano vrednost, če so tobačne znamke izginile, preden so bile nalepljene na tobačne proizvode, ni nezdružljiva s Šesto direktivo 77/388, zlasti členom 27(1) in (5), če izginotja ni mogoče pripisati višji sili ali naključju in če ni ugotovljeno, da so bile znamke uničene ali da so postale dokončno neuporabne.
            
         
      (1)  UL C 45 z dne 19.2.2005.